બીસીસીઆઇ અધ્યક્ષ શ્રીનિવાસનએ ગઇકાલે ચેન્નાઇમા યોજાયેલી બેઠકબાદ જણાવ્યું કે મીટીંગ સરળતાથી યોજાઇ ગઇ , અને કોઇએ પણ મારી પાસે રાજીનામાની માંગ નથી કરી . તેમણે એ વાતનો ઇનકાર કર્યો છે કે પંજાબ ક્રિકેટ એસોશિએશનના અધ્યક્ષ આઇ એસ બિન્દ્રાએ બેઠકમાં તેમના રાજીનામાની માંગ કરી છે . તેમણે સ્પોટ ફિક્સિંગમાં તપાસ થવા સુધી પોતાને તપાસ ચાલે ત્યાં સુધી પોતાના પદથી દૂર રહેવાને અસાધારણ ગણાવ્યું છે . તેમણે જણાવ્યું કે મારા કામ ન કરવા સુધી જગમોહન ડાલિમિયા તેમનો પદભાર સંભાળશે . તેમણે જણાવ્યું કે સંજય જગદલે અને અજય શિર્કેને પણ રાજીનામુ પરત લેવાનો આગ્રહ કર્યો છે , જેમણે શુક્રવારે પોતાનું રાજીનામું બોર્ડને આપી દીધું હતું . મીડિયા દ્વારા સ્પોટ ફિક્સિંગ મામલામાં નિષ્પક્ષ તપાસ કરવામાં આવશે , એવા સવાલ પર કહેવાયું કે આ એક અયોગ્ય પ્રશ્ન છે . હું આ અંગે કંઇ કહેવા નથી માંગતો . શ્રીનિવાસન પર તેમના જમાઇ ગુરુનાથ મયપ્પનનું નામ સ્પોટ ફક્સિંગમાં આવ્યા બાદ તેમના રાજીનામાની વાત થઇ રહી હતી . જેને લઇને તેમણે કેટલીક શર્તો પણ રાખી હતી . જેને બોર્ડના અન્ય સભ્યોએ માનવાનો ઇનકાર કરી દીધો હતો . માટે કહેવાઇ રહ્યું છે કે ડાલમિયાને કાર્યકારી અધ્યક્ષ બનાવવામાં આવ્યા છે .